text: Tre personer kørt på skadestuen efter ulykke
  12 december 2014 kl. 12.02
  Et færdselsuheld i Fredericia her til middag har resulteret i, at tre personer er kørt på skadestuen.
  Ulykken skete ved middagstid på Sanddal Bakke i Fredericia. To personbiler kørte sammen.
  Tre personer er kørt på skadestuen, men vagtchefen ved Sydøstjyllands Politi oplyser til TV SYD, at der formenligt ikke er sket noget alvorligt med de tilskadekomne.
  